Odín

Odín (Óðinn en antigo nórdico) é o deus soberano na mitoloxía nórdica e no paganismo nórdico, como o anglosaxón Woden, continuación do protoxermánico *Wōdinaz.

 Mito 
O seu nome está relacionado con óðr, que significa "excitación", "furia" ou "poesía". O seu papel, como moitos dos deuses do panteón nórdico, é complexo, estando vinculado á sabedoría, a morte e a guerra, así como tamén á maxia, a poesía, as profecías, a vitoria ou á caza.

Odín aparece representado como un vello dun só ollo, deixando o outro como tributo na fonte sagrada que lle deu a sabedoría como atributos porta unha lanza, un anel de ouro e un cabalo de oito patas e dous lobos que o protexen, as novas transmítenllas os corvos. Como deus dos aforcados pode aparecer coa lingua fóra. Como deus da guerra é un deus sádico e como deus da morte manda queimar os mortos coas súas posesións para que as atopen outra volta en Valhalla.

 Véxase tamén 
 Outros artigos 
 Lista de deuses xermánicos
 Estandarte do corvo
 Hold Nickar

Categoría:Æsir
Categoría:Deuses nórdicos
Categoría:Deuses xermánicos
Categoría:Deuses creadores
Categoría:Deuses da guerra
Categoría:Deuses da caza
Categoría:Deuses da arte
Categoría:Deuses da sabedoría